Еми Лоуел
Една дама

Превод от английски: Леда Милева, —

chitanka.info

Ти си красива и избледняла

като стара оперна мелодия,

свирена на клавесин;

или като светлата коприна

в будоар от осемнадесети век.

В очите ти тлеят окапалите рози

на изживените минути;

като дъха на затворена стъкленица парфюм

е тънък и неясен

ароматът на душата ти.

Полутоновете ти излъчват топлина

и съзерцавам очарована

как хармонично се преливат цветовете ти.

Моята младост е новоизсечена монета,

която хвърлям пред краката ти.

Вдигни я от праха,

за да се забавляваш с блясъка й.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.